Publication: Magyar Közlöny
Issue: MK-2010-113 (Year: 2010, Number: 113)
Era: contemporary
Section: A kistermelõi élelmiszer-termelés, -elõállítás és -értékesítés feltételeirõl szóló 52/2010. (IV. 30.) FVM rendelet
Paragraph Index: 211

(1) Az R. 7. §-ának (1) bekezdése helyébe a következõ rendelkezés lép: „(1) A kistermelõ tulajdonában lévõ, gazdaságában nevelt és a gazdaság helyén levágott baromfi és nyúlfélék vágás elõtti állományszintû, valamint vágás utáni húsvizsgálatát a hatósági vagy a jogosult állatorvos a gazdaság helyén végzi el, a vizsgálat után a 3. melléklet szerinti hússzállítási igazolást állít ki, amely alapján a baromfi és nyúlféle húsa forgalomba hozható. A vágás utáni húsvizsgálatot nem kell elvégeztetni, ha a heti vágási szám az 1. melléklet A. részében szereplõ heti maximális mennyiség 25%-át nem haladja meg, és az értékesítés közvetlenül a végsõ fogyasztó részére történik a gazdaság helye szerinti településen. A vágás idõpontját azonban ez esetben is be kell jelenteni a hatósági vagy a jogosult állatorvosnak. A levágott baromfi és nyúlféle húsának vizsgálata a gazdaság helye szerinti piacon, vásáron, rendezvényen és engedélyezett ideiglenes árusító helyen történik. Kiskereskedelmi vagy vendéglátó létesítmény részére csak húsvizsgálaton átesett és a 3. melléklet szerinti hússzállítási igazolással rendelkezõ hús értékesíthetõ.”

Source: https://magyarkozlony.hu/hivatalos-lapok/12e235bdd6a4741e225b16ee6251df3714cd8eaa/dokumentumok/22ec45ad633132060faba20db7ae5c3b1de5f9f9/letoltes